Uzaicinājuma piedāvājuma iesniegšanai tirgus izpētei

“**Caurules ieguldīšana ar caurduršanas metodi**

**dzelzceļa posmos Salaspils-Ogre un Torņakalns - Olaine**”

1.pielikums

**Tehniskais uzdevums**

**“Caurules ieguldīšana ar caurduršanas metodi**

**dzelzceļa posmos Salaspils-Ogre un Torņakalns - Olaine”**

1. **Vispārīgi noteikumi**
   1. Darba apraksts:
      1. Nepieciešams dzelzceļa posma **Salaspils-Ogre 27,638km (Ikšķile)** dzelzceļa pārbrauktuvē ieguldīt vienu cauruli (diametrs - 110mm, garums – 23m) ar caurduršanas metodi zem autoceļa un vienu cauruli (diametrs - 110mm, garums – 21m) ar caurduršanas metodi zem dzelzceļa, atbilstoši pievienotājai shēmai “Caurules ieguldīšanas shēma, Salaspils-Ogre 27,638km (Ikšķile)” (1.pielikums);
      2. Nepieciešams dzelzceļa posma **Torņakalns - Olaine 17,366km** gājēju pārejā ieguldīt vienu cauruli (diametrs - 110mm, garums – 18m) ar caurduršanas metodi zem dzelzceļa un vienu cauruli (diametrs - 110mm, garums – 7m) ar caurduršanas metodi zem ceļa, atbilstoši pievienotājai shēmai “Caurules ieguldīšanas shēma, Torņakalns - Olaine 17,366km” (2.pielikums).
   2. Darba apjoms:
      1. būvdarbi (t.sk. demontāžas darbi);
      2. izpilddokumentācijas sagatavošana.
   3. Darbus veikt atbilstoši Būvniecības likumam, Dzelzceļa likumam, Nr.530 “Dzelzceļa būvnoteikumi”, Latvijas Republikas būvnormatīviem un citiem Latvijas Republikā spēkā esošajiem normatīvajiem un tiesību aktiem.
2. **Būvdarbu noteikumi**
   1. Būvdarbus veikt atbilstoši izstrādātajam un saskaņotajam būvprojektam būvniecības informācijas sistēmā:
      1. “Salaspils-Ogre 27,638 km dzelzceļa pārbrauktuves aprīkošana ar automātiskām barjerām un videonovērošanas sistēmu (Ikšķile)” un
      2. “Torņakalns - Olaine 17,366 km gājēju pārejas aprīkošana ar signalizācijas sistēmu”.
   2. Prasības caurulei:
      1. materiāls – polietilēns;
      2. ārējais diametrs – 110 mm;
      3. sieniņas diametrs – 6,6 mm;
      4. ārējais virsmas struktūra – gluda;
      5. iekšējais virsmas struktūra – gluda;
      6. mehāniskās izturības klase – 1250kN;
      7. triecienizturības klase – N (normāla);
      8. temperatūras noturība – no -25°C līdz +90°C
      9. standarti:
         1. LVS EN 61386-1:2018 “Instalācijas cauruļu sistēmas strāvas un sakaru kabeļiem. 1 daļa: Visparīgas prasības (IEC 61386-1:2008)”;
         2. LVS EN 61386-24:2011 “Instalācijas cauruļu sistēmas strāvas un informācijas kabeļiem. 24 daļa: Īpašās prasības. Apakšzemes instalācijas cauruļu sistēmas (IEC 61386-24:2004)”.
   3. Pirms būvdarbu uzsākšanas par pieteikumu (“logu” piešķiršanu) noformēšanu un nepieciešamo atļaujas saņemšanu būvdarbu veikšanai dzelzceļa zemes nodalījuma joslā atbildīgs Pasūtītājs.
   4. Pirms būvdarbu sākuma veikt esošo inženierkomunikāciju šurfēšanu.
   5. Būvdarbu veikšanas laikā nodrošināt dzelzceļa signalizācijas, sakaru un elektroapgādes kabeļu saglabāšanu, neradot traucējumus vilcienu kustībai.
   6. Signalizācijas, centralizācijas, sakaru un elektroapgādes kabeļu aizsargjoslas tuvumā būvbedres rakšanu veikt, nepielietojot mehānismus.
   7. Būvdarbos izmantojamiem materiāliem un iekārtam ir jābūt sertificētiem atbilstoši Eiropas Savienības noteikumiem.
   8. Pēc būvdarbu pabeigšanas sakārtot un labiekārtot teritoriju.
3. **Izpilddokumentācijas sagatavošana**
   1. Pēc būvdarbu pabeigšanas sagatavot izpilddokumentāciju:
      1. caurdures šķersgriezuma profils;
      2. atbilstības sertifikāti un ražotāja tehniskā informācija visiem pielietotajiem materiāliem.
   2. Pilnā apjomā izstrādātas izpilddokumentācijas 1 (vienu) oriģināla eksemplāru un 1 (vienas) izpilddokumentācijas kopijas jāiesniedz papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt.rīkiem lasāmos formātos LDz Elektrotehniskai pārvaldei.

Pielikumā: */tirgus izpētes ietvaros pielikumi tiek izsniegti pēc pieprasījuma/*

* 1.pielikums: “Caurules ieguldīšanas shēma, Salaspils-Ogre 27,638km (Ikšķile)”;
* 2.pielikums: “Caurules ieguldīšanas shēma, Torņakalns - Olaine 17,366km”.